**Enervat de inervare**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Enervat de inervarea unui anumit organ

Un om trist decide iute să își facă-un mare plan

Pentru-acele mici simtome care-l supărau de-o vreme,

Să nu-și mai ocupe timpul cu bizarele probleme!

Planul îl făcu în grabă, îl puse în aplicare,

Enervarea dispăru după fie-ce mirare

Fiindcă rarele-inervări ale-organului beteag

Nu-i mai aduceau tristeți, nici nu mai pleca pribeag....

Uite-așa o enervare de un afectat organ

Ce era în permanență inervat și bolovan

(Fiindcă-așa îl simțea omul pân-a-și face singur planul),

A elucidat misterul: creierul este organul...

Curioși vă întrebați: “Oare care era planul?”

Poate nu aveți răbdare să aflați până la anul

Așa că o să vă spun repede, în versuri simple:

Să accepți ce ți se-ntâmplă fără zvâcnituri la tâmple!